ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014197
ขอให้พิจารณาจัดตั้งป้ายหยุดรถประจำทาง บริเวณใกล้กับรถไฟฟ้าสายสีเขียว สถานีวัดพระศรีมหาธาตุ (เส้นทางมุ่งหน้าไปยังมหาวิทยาลัยราชภัฏพระนคร) กรุงเทพมหานคร   เนื่องจากเมื่อวันที่ 6 เมษายน 2566 ผู้ร้องเดินทางจากรถไฟฟ้าสายสีเขียว ลงสถานีวัดพระศรีมหาธาตุ  ไปยัง ป้ายหยุดรถประจำทางมหาวิทยาลัยราชภัฏพระนคร แต่ผู้ร้องเห็นว่า ต้องเดินผ่าน 2 ป้าย จึงจะถึงป้ายที่ต้องการ เพราะรถโดยสารประจำทางที่ผู้ร้องต้องการขึ้น จอดเพียงป้ายดังกล่าวเท่านั้น (ผู้ร้องไม่ระบุรถโดยสารประจำทางที่จะสัญจร)  ซึ่งมีระยะทางเดินทางค่อนข้างไกล ทำให้ไม่สะดวกในการเดินทางเท้าเป็นอย่างมาก เพราะเดินในช่วงกลางวันอากาศร้อน และเกรงว่าจะเป็นอันตรายกับประชาชนที่สัญจรผ่านในช่วงกลางคืน อีกทั้งผู้ร้องแจ้งว่า ระหว่างเดินทางเท้าจากสถานีวัดพระศรีมหาธาตุ ไปยังป้ายหยุดรถประจำทางต้องพลาดโอกาสในการขึ้นรถโดยสารประจำทาง จำนวน 3 คัน  (ระบุตามผู้ร้องแจ้ง) จึงประสงค์ให้หน่วยงานที่เกี่ยวข้องพิจารณาจัดตั้งป้ายหยุดรถประจำทางใกล้กับสถานีรถไฟฟ้าฯ ประกอบกับติดตั้งป้ายประชาสัมพันธ์แจ้งให้ประชาชนทราบว่า บริเวณป้ายหยุดรถประจำทางดังกล่าว มีรถโดยสารสายใดผ่านบ้าง เพื่ออำนวยความสะดวกให้แก่ประชาชนที่ใช้บริการ (ผู้ร้องประสงค์ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata